Diari Oficial de la Generalitat Valenciana


Sumari del DOGV 6812, del 06-07-2012 (2012/6490)

RESOLUCIÓ de 14 de juny de 2012, del director general de Justícia de la Conselleria de Justícia i Benestar Social per la qual es resol inscriure la modificació dels Estatuts del Col·legi Oficial de Pedagogs i Psicopedagogs de la Comunitat Valenciana i es disposa la seua publicació en el Diari Oficial de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6490


Data del document
:   14-06-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * col·legi professional

RESOLUCIÓ de 14 de juny de 2012, del director general de Justícia de la Conselleria de Justícia i Benestar Social per la qual es resol inscriure la modificació dels Estatuts del Col·legi Oficial de Pedagogs i Psicopedagogs de la Comunitat Valenciana i es disposa la seua publicació en el Diari Oficial de la Comunitat Valenciana. [2012/6490]  
Vist l'expedient de modificació estatutària instruït a instància del Col·legi Oficial de Pedagogs i Psicopedagogs de la Comunitat Valenciana, inscrit amb el número 106 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en què se sol·licita la inscripció de la seua modificació estatutària en el dit Registre, tenint en compte els següents  
  
Fets  
  
Primer. Els Estatuts del Col·legi Oficial de Pedagogs i Psicopedagogs de la Comunitat Valenciana van ser aprovats per Resolució de 2 d'abril de 2008, del director general de Justícia i Menor, de la Conselleria de Justícia i Administracions Públiques (DOCV núm. 5742, de 15.04.2008).  
Segon. Esther Ciscar Cuñat, com a secretària general del Col·legi Oficial de Pedagogs i Psicopedagogs de la Comunitat Valenciana, va presentar el 15 de febrer de 2012, sol·licitud d'inscripció de la modificació dels Estatuts del Col·legi Oficial de Pedagogs i Psicopedagogs de la Comunitat Valenciana en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Tercer. Per mitjà d'ofici, d'11 de maig de 2012, el Servici d'Entitats Jurídiques, de la Conselleria de Justícia i Benestar Social, van formular observacions prèvies al control de legalitat en relació a la inscripció estatutària, al no correspondre's la persona que va formular la sol·licitud, amb la que es trobava inscrita com a tal, en el full registral que apareix en el Registre de Col·legis Professionals i de Consells Valencians de Col·legis Professionals, sol·licitant s'esmenara la seua petició inicial, concedint-se el termini d'un mes a este efecte.  
Quart. Amb data 23 de maig de 2012, va tindre entrada en el Registre de la Conselleria, escrit d'Esther Ciscar Cuñat, com a secretària general del Col·legi Oficial de Pedagogs i Psicopedagogs de la Comunitat Valenciana, en resposta a l'esmentat ofici d'11 de novembre de 2012 i per mitjà del que esmenava la falta indicada.  
Quint. La modificació al text estatutari va ser aprovada per l'Assemblea General de 26 de març de 2010, segons certificació lliurada el dia 18 de maig de 2012, per la secretària del Col·legi amb el vistiplau del president.  
Sext. La modificació estatutària la inscripció de la qual se sol·licita es referix a la supressió de l'apartat 9 de l'article 33 i al canvi de redacció dels articles 7 i 49, passant a tindre estos la redacció següent:  
  
«Article 7. Àmbit territorial i domicili  
L'àmbit territorial del Col·legi és el del territori de la Comunitat Valenciana. El domicili radica a València ciutat, carrer Maestro Anselmo Clavé, núm. 8-1r. Este domicili podrà ser modificat per acord de l'Assemblea General Ordinària si el nou domicili és la ciutat de València i, en el supòsit contrari en l'Assemblea General Extraordinària».  
  
«Article 43. Convocatòria d'eleccions  
43.1 Cada 4 anys la Junta de Govern convocarà eleccions ordinàries per a cobrir tots els càrrecs de la Junta de Govern.  
43.2 La convocatòria d'eleccions es farà amb un mes d'antelació a la data de la seua realització, fixarà el cens electoral d'electors vàlids i especificarà el calendari electoral i el procediment de votació, escrutini i proclamació, així com els recursos que corresponguen. Per a la primera convocatòria d'eleccions caldrà ajustar-se al que disposa la disposició transitòria segona».  
  
Fonaments de dret  
  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana i en els mateixos Estatuts del Col·legi.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia i Benestar Social, competent per així disposar-ho l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides pel Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social.  
  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació estatutària del Col·legi Oficial de Pedagogs i Psicopedagogs de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 14 de juny de 2012.- El director general de Justícia: Julián Ángel González Sánchez.